– Vi har hatt løpende vurderinger i hele natt og da løypesjefen kjørte over fjellet i ettiden, var det bare så vidt han kom seg over fjellet. Derfor hadde vi et jurymøte i morges og utsatte først rennet en time, sier rennleder Sølvi Amundsen.

07.30 kom meldingen fra arrangøren om at Birkebeinerrennet 2014 er avlyst. Det er sterk vind over fjellet som er årsaken til det.

Det var bedre utsikter utover formiddagen, men juryen valgte allikevel å avlyse.

– Av hensyn til løperne

– Selv om det var bedre utsikter, må man jo også ta hensyn til hvor lenge man kan la folk stå og vente på å få starte, sier Amundsen.

Det er meldt om vindkast på opptil 25 sekundmeter i kastene på enkelte steder i løypa.

– Med slike forhold mener vi at det ikke er forsvarlig å la løperne starte. Vi beklager selvfølgelig det, men sikkerheten må være førsteprioritet, sier hun.

Se hele intervjuet med rennlederen:

Birkebeinerrennet er avlyst Du trenger javascript for å se video.

– Driver igjen på to minutter

På Rena er det blå himmel og vindstille. På Lillehammer er det blå himmel og vindstille. På mange steder langs løypa er det også blå himmel og nærmest vindstille, men løypekjørerne kan fortelle en annen historie.

Det hjelper lite å lage løyper. De driver raskt igjen. Foto: Reidar Kjæstad / NRK

– Jeg kommer akkurat fra Raudfjellet og det var vindfullt der. Det står som «en kok» over toppene og løypene driver igjen på to minutter bak meg, sier Runar Austgarden.

Han forteller at han måtte tviholde på vindmålere mor at den ikke skulle blåse bort.

– Det er ikke noe vær å gå på ski i, sier han.

Stoppet en gang tidligere

Bare en gang tidligere har Birkebeinerrennet blitt stoppet. Det var i 2007. Også da var det vinden over fjellet som kom i vegen for birkebeinerne.

Det er drøyt 17.000 skiløpere som var påmeldt til årets renn. 17.000 skuffa skiløpere. Men også en stor gjeng funksjonærer som fikk gjort en kortere dugnadsinnsats enn planlagt.

– Vi var jo innstilt på å jobbe i hele dag og vi forstår det heller ikke helt. Det er jo nærmest påskevær her som vi står, sier Nils Hermann.

De hadde gjort klar til servering på Kvarstad, men måtte bare pakke ned igjen da beskjeden kom.

– Hva skal dere finne på nå da?

– Nei ... Gå på ski, kanskje, sier Hermann og ler.

Heller ikke der Olav Viksmo Slettan står, kan man begripe at rennet er avlyst: